เปิดโผหุ้นเข้า SET50-SET100 รอบใหม่! โบรกฯแนะเก็บก่อนประกาศรับรีเทิร์นสูง!
เปิดโผหุ้นเข้า SET50-SET100 รอบใหม่! โบรกฯแนะเก็บก่อนประกาศรับรีเทิร์นสูง!
13 ธ.ค. 2561

“ข่าวหุ้นธุรกิจออนไลน์” ได้ทำการสำรวจข้อมูลบทวิเคราะห์ที่ประเมินหุ้นที่จะถูกนำเข้าคำนวณใน SET50 และ SET100 รอบปี 2562 ซึ่งคาดว่าตลาดหลักทรัพย์แห่งประเทศไทย (ตลท.) จะประกาศผลช่วงวันที่ 13-17 ธ.ค.นี้
โดยพบว่า นักวิเคราะห์ส่วนใหญ่มองว่า หุ้นคาดว่าจะเข้า SET50 รอบใหม่ คือ GULF, WHA  ส่วนที่คาดว่าจะหลุดคือ CBG, BEAUTY ขณะที่หุ้นที่คาดว่าจะเข้า SET100 รอบใหม่ คือ AEONTS, MBK, JAS, PLANB, GOLD, ANAN  ส่วนหุ้นที่คาดว่าจะหลุดคือ BLA, TPIPL, ITD, WORK, UV, LPN, GGC
ทั้งนี้ หุ้นที่ถูกเข้าคำนวณใน SET50 และ SET100 จะดึงดูดเม็ดเงินจากต่างชาติ และกองทุนให้เข้ามาลงทุน หุ้นในกลุ่มดังกล่าวจึงจะมีการปรับตัวขึ้นแรง
โดย บล.โนมูระ พัฒนสิน คาดการณ์หุ้นเข้าออก SET50/100 รอบ ต้นปี 2019 ซึ่งจะประกาศกลาง ธ.ค. 2018 นี้ (เหลือข้อมูลอีก 2 สัปดาห์) หุ้นคาดว่าจะเข้า SET50 รอบใหม่ คือ GULF, WHA  ส่วนที่คาดว่าจะหลุดคือ CBG, BEAUTY / หุ้นที่คาดว่าจะเข้า SET100 รอบใหม่ คือ AEONTS, MBK, JAS, PLANB, GOLD, ANAN  ส่วนหุ้นที่คาดว่าจะหลุดคือ BLA, TPIPL, ITD, WORK, UV, LPN, GGC
ทั้งนี้ ให้ราคาเป้าหมายหุ้น GULF ที่ 86.3 บาท แนวรับ 75.75/75.0 บาท แนวต้าน 77.25/78.0 บาท โดยมองภาพการเติบโตดีทั้งระยะยาวและระยะสั้น โดยคาดจะมีแผน COD โรงไฟฟ้าเพิ่มอีกเท่าตัวจากปัจจุบัน 2.2 พันMW เป็นกว่า 6.3 พันMW ในปี 2567  และมี upside risk จากแผนลงทุนในต่างประเทศเพิ่ม ขณะที่ ระยะสั้นคาดกำไรไตรมาส 4/61 จะเป็นพีคของปี และเพิ่มทั้งจากปีก่อน และไตรมาสก่อน ราคาเป้าหมายที่ 86.3 บาท รวมมูลค่าพื้นฐานเฉพาะที่มีสัญญาขายไฟแล้ว แต่มี Potential upside สูงจาก Structural change ของอุตสาหกรรมที่ PDP กำลังจะเปลี่ยนจากพลังงานทดแทนมาเน้นโรงไฟฟ้าขนาดใหญ่ ทำให้ GULF เป็นผู้ที่จะได้ประโยชน์สูงมาก รวมถึง การลงทุนโรงไฟฟ้าใหม่ในต่างประเทศ
โดยการคาดเข้า SET50 (มีผลต้นปี 2562 + ประกาศกลางธ.ค.) + มีความคืบหน้าแผน PDP ฉบับใหม่ คาดมีการประกาศอย่างเป็นทางการในปลายเดือนธ.ค. ถึงกลางม.ค.19 เบื้องต้น แนวโน้มกระทรวงพลังงานให้ความสำคัญขยายจำนวน PPA ของกลุ่มโรงไฟฟ้าแบบ Conventional มากกว่าพลังงานทดแทน เช่น โรงไฟฟ้า IPP &amp; SPP หนุน GULF เด่น
ด้าน บล.บัวหลวง  (+/-) คาดหุ้นเข้า SET50 รอบใหม่ GULF WHA TPIPP ส่วนหุ้นออก คาดได้แก่ DELTA CBG BEAUTY / คาดแรงซื้อปรับพอร์ต ตามดัชนี SET50 จะมีผลบวก/ลบ ต่อหุ้นที่ เข้า/ออก (ส่วน SET100 เราเชื่อว่าไม่มีผล กับราคาหุ้นรายตัว เพราะกองที่อิงกับ SET100 มีน้อย)
ทั้งนี้ บล.ทิสโก้ คาดการณ์หุ้น SET50 เข้า – GULF, WHA, BLA ออก – BEAUTY, CBG, CENTEL / SET100 เข้า – GULF, AEONTS, MBK, THG, PLANB, S, GOLD, GLAND, SPCG ออก – GGC, LPN, UV, ITD, WORK, RS, TPIPL, PSH, TTW
 